Vienošanās Nr. 1
pie 2024. gada 8. augusta līguma Nr. AMD-24-4994-lī

Rīgā								Datums skatāms laika zīmogā

Rīgas domes Ārtelpas un mobilitātes departaments, tā [..], no vienas puses, un
Sabiedrība ar ierobežotu atbildību CBF “Ļ-KO”, reģistrācijas Nr. 40003196584, juridiskā adrese Austuves iela 27, Rīga, LV-1063, turpmāk – Būvuzņēmējs, tā [..], no otras puses, 
pamatojoties uz 2024. gada 8. augusta līguma Nr. AMD-24-4994-lī, turpmāk – Līgums, 12.2., 13.4. un 22.2. punktu, kā arī uz Pasūtītāja Tehniskās komisijas 2024. gada 29. augusta lēmumu (sēdes protokols Nr.39), noslēdz šādu vienošanos, turpmāk – Vienošanās:

1. Pagarināt Līguma 5.1. punktā paredzēto darbu izpildes termiņu par 10 (desmit) kalendārajām dienām.

2. Izteikt Līguma 5.1.punktu šādā redakcijā:
“5.1. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un specifikācijām, kā arī normatīvo aktu prasībām ne ilgāk kā 28 (divdesmit astoņu) kalendāro dienu laikā no darbu uzsākšanas dienas.”.

3. Būvuzņēmējs veic sākotnēji neparedzētus darbus saskaņā ar Līguma 12.2.punktu objektā: “Pļavnieku ielas seguma atjaunošana no Andreja Saharova ielas līdz Pļavnieku ielai 8” saskaņā ar Vienošanās pielikumā Nr.1 “Papildus darbu daudzuma un izmaksu saraksts Nr.1” norādīto darbu daudzumu, vienības cenu un darbu izmaksām, turpmāk – Papildus darbi. 

4. Papildus darbu līgumcena saskaņā ar Līguma 12.2.punktu, kas attiecināma uz sākotnēji neparedzētiem darbu veidiem, ir EUR 5 220.10 (pieci tūkstoši divi simti divdesmit euro un 10 centi), PVN 21% ir EUR 1 096.22 (viens tūkstotis deviņdesmit seši euro un 22 centi), kopā EUR 6 316.32 (seši tūkstoši trīs simti sešpadsmit euro un 32 centi) atbilstoši Vienošanās pielikumā Nr.1 “Papildus darbu daudzumu un izmaksu saraksts Nr.1” norādītajam darba izmaksu un apjoma sadalījumam.

5. Puses konstatē, ka Līguma summa, ņemot vērā Vienošanās 4.punktā norādīto Līguma summas palielinājumu, ir EUR 75 868.20 (septiņdesmit pieci tūkstoši astoņi simti sešdesmit astoņi euro un 20 centi), PVN 21% ir EUR 15 932.32 (piecpadsmit tūkstoši deviņi simti trīsdesmit divi euro un 32 centi). Līguma kopējā summa ir EUR 91 800.52 (deviņdesmit viens tūkstotis astoņi simti euro un 52 centi).

6. Jautājumus, kas saistīti ar Papildus darbu izpildi, pieņemšanu, apmaksas kārtību u.tml., un nav īpaši atrunāti Vienošanās, regulē Līgums.

7. Vienošanās nemaina citus Līguma noteikumus.

8. Vienošanās stājas spēkā tās abpusējas parakstīšanas dienā un ir Līguma neatņemama sastāvdaļa. Vienošanās parakstīšanas diena ir pēdējā droša elektroniskā paraksta un laika zīmoga datums.

9. Vienošanās sagatavota uz 2 (divām) lapām. 

10. Pielikumā: 
1) pielikums Nr.1 “Papildus darbu daudzumu un izmaksu saraksts Nr.1” uz 1 (vienas) lapas, 
2) pielikums Nr.2 Pasūtītāja Tehniskās komisijas 2024. gada 29. augusta lēmuma (sēdes protokols Nr.39) izraksts uz 2 (divām) lapām.

11. Pušu paraksti

